Վանես Մարտիրոսյանը ծնվել է 1986թ. Հայաստանում` Աբովյան քաղաքում: 4 տարեկանում նրա ընտանիքը տեղափոխվեց եւ մշտական բնակություն հաստատեց ԱՄՆ-ում: 2004-ին 18-ամյա Վանեսն առաջին անգամ ԱՄՆ հավաքականի կազմում մասնակցեց աթենքյան օլիմպիադային: Վերադառնալով Հունաստանից` Վանեսը պայմանագիր կնքեց «Top Rank» պրոմոուտերական ընկերության հետ: Մարտիրոսյանն իր պրոֆեսիոնալ կարիերան սկսեց հայտնի մարզիչ Ֆրեդդի Ռոաչայի ղեկավարությամբ: Հայ բռնցքամարտիկի առաջին ելույթը պրոֆեսիոնալ ռինգում տեղի ունեցավ ամերիկացի Ջեսսի Օրտայի դեմ, որի հանդեպ հաղթանակով նա տվեց իր անպարտելի մենամարտերի շարքի մեկնարկը: